Diari Oficial de la Generalitat Valenciana


Sumari del DOGV 7632, del 08-10-2015 (2015/8129)

Informació pública sobre execució de la Sentència del TSJCV 435/2015 i interlocutòria de rectificació en relació a l'anul·lació de la modificació de les bases generals per a la formació i constitució de las borses de treball d'este ajuntament.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7632

Data del DOGV
:   08-10-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/8129


Data del document
:   05-10-2015

Organisme emissor
:   Ajuntament de Tavernes de la Valldigna

Tipus de document
:   Anunci

Anàlisi jurídica

 Descriptors 

:   * Tavernes de la Valldigna
    * concurs administratiu

Informació pública sobre execució de la Sentència del TSJCV 435/2015 i interlocutòria de rectificació en relació a l'anul·lació de la modificació de les bases generals per a la formació i constitució de las borses de treball d'este ajuntament. [2015/8129]  
Mitjançant Resolució número 2419/2015, de 5 d'octubre, de la Regidoria Delegada d'Economia, Hisenda, Patrimoni i Personal, s'ha resolt el següent:  
  
Primer. Donar compliment a la sentència de la Sala Contenciosa Administrativa del Tribunal Superior de Justícia de la Comunitat Valenciana i interlocutòria del mateix tribunal de data 30 de juliol de 2015, pels quals es va estimar el recurs contenciós administratiu número 127/2012 i es va anul·lar l'apartat cinquè de la Resolució de la Regidoria Delegació d'Administració General, Personal, Seguretat Ciutadana, Sanitat, Educació, Cultura, Festes i Esports, de data 27 de gener de 2012.  
  
Segon. Conseqüentment, modificar la base onzena i tretzena de les bases generals per la constitució de borses de treball de l'Ajuntament de Tavernes de la Valldigna les quals van ser publicades en el Diari Oficial de la Comunitat Valenciana de data 24 de febrer de 2012 i Butlletí Oficial de la Província de València de data 27 de febrer de 2012, tot això en execució de l'esmentada Sentència 435/2015.  
  
  
Tercer. Publicar en el BOPV, DOCV i tauler d'edictes municipal el següent anunci:  
Anunci de modificació de les bases generals que han de regular la constitució i funcionament de les borses de treball de l'Ajuntament de Tavernes de la Valldigna.  
Mitjançant el present anunci, es posa en coneixement de tots els interessats que, en execució de la Sentència 435/2015 del Tribunal Superior de Justícia de la Comunitat Valenciana, mitjançant Resolució número 2419/2015, de 5 d'octubre, s'ha resolt modificar la base onzena i tretzena de les bases generals per a la constitució de borses de treball de l'Ajuntament de Tavernes de la Valldigna les quals van ser publicades en el DOCV de data 24 de febrer de 2012 i BOPV de data 27 de febrer de 2012.  
Conseqüentment, la base 11 i 13 de les esmentades bases generals queden redactades amb el següent tenor literal:  
11. Contractació en règim laboral o nomenament com a funcionari interí.  
11.1. Presentada la documentació per l'aspirant i sent esta conforme, l'òrgan municipal competent autoritzarà la contractació en règim laboral temporal de l'aspirant que corresponga en els models de contractació vigents en cada moment i de conformitat amb la normativa aplicable en matèria laboral.  
Així mateix, quan es done el cas d'ocupar places de personal funcionari que estiguen vacants, es procedirà al nomenament com a funcionari interí del personal que corresponga per ordre de prelació, tot això de conformitat amb la legislació vigent.  
11.2. Els decrets de contractació laboral temporal o de nomenament com a funcionari interí, segons el cas, seran notificats als interessats, que hauran de formalitzar el corresponent contracte o acta de presa de possessió del lloc de treball com a funcionari interí en el termini de dos dies hàbils, comptadors des de l'endemà de la recepció de la notificació del decret corresponent.  
En el mateix termini, si escau, els interessats hauran d'exercir l'opció prevista en l'article 10 de la Llei 53/1984, de 26 de desembre, d'Incompatibilitats del Personal al Servei de les Administracions Públiques.  
  
Qui sense causa justificada no formalitze el corresponent contracte o prenga possessió de la plaça com a funcionari interí, perdrà tots els drets derivats de la superació de les proves selectives, tret que esta circumstància siga pel motiu d'una decisió d'este Ajuntament.  
  
13. Comissió de seguiment.  
13.1. Les competències de la comissió de seguiment de les borses de treball seran assumides per la mesa general de negociació. Per la qual cosa, per a la vàlida adopció dels dictàmens sobre això s'han de tenir en compte, si fa el cas, les normes de funcionament específiques d'estos òrgans col·legiats. Estos dictàmens són facultatius i no vinculants per a l'òrgan de govern a què competisca resoldre.  
13.2. Competències de la comissió de seguiment de borses de treball.  
a) Realitzar el seguiment de les borses de treball.  
b) Estudi i aprovació de propostes de mesures conduents a la millora de la gestió de les borses de treball.  
c) Debatre a nivell tècnic, i també preparar la redacció de possibles acords en aquelles qüestions relatives a borses de treball i ocupació temporal que l'Administració i/o els sindicats hagen de sotmetre a negociació sindical en la mesa general de negociació, quan estes així ho acorden.  
d) Emetre informe sobre la resolució de les reclamacions que es formulen en esta matèria i els assumptes en què reglamentàriament haja de ser oït, com també sobre qualsevol qüestió relacionada amb la seua comesa, a proposta de l'Administració o dels representants del personal.  
  
e) Mitjançar, amb caràcter no vinculant, entre l'Administració i l'organització sindical amb representació en este ajuntament, amb anterioritat a la iniciació de qualsevol procediment judicial per qüestions relacionades amb el funcionament de les borses de treball o qualsevol altre assumpte relacionat.  
f) Proposar les mesures que estime oportunes per a la formació i gestió de les borses de treball, com també la creació de comissions de seguiment específiques per a borses de treball determinades o conjunt de borses de treball quan així s'estime convenient, en funció de les seues característiques peculiars i diferenciades.  
h) Emetre dictamen respecte de les propostes de modificació del procediment regulat en estes bases.  
  
Quart. Comunicar el present acord a la Delegació del Govern de la Comunitat Valenciana.  
  
Cinqué. Remetre certificació de la present resolució al Tribunal Superior de Justìcia de la Comunitat Valenciana per la seua incorporació al procediment abreujat número 2/000127/1314-OX, a l'efecte del que es disposa per l'article 104.1 de la Llei 29/1998, de 13 de juliol, reguladora de la jurisdicció contenciosa administrativa.  
  
Sisé. Notificar la present resolució a la Junta de Personal, Comitè d'Empresa i seccions sindicals d'aquest ajuntament.  
Igualment, se significa que este acte, de conformitat amb el que estableix l'article 52.2 de la Llei 7/1985, de 2 d'abril, reguladora de les bases del règim local, així com l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, posa fí a la via administrativa.  
  
Contra este acte es podrà interposar, amb caràcter potestatiu, recurs de reposició o impugnar-lo directament davant la jurisdicció contenciosa administrativa.  
  
En el supòsit que s'interpose el recurs de reposició, es farà davant de l'òrgan municipal que va dictar l'acte i en el termini d'un mes comptador des de l'endemà de la notificació de l'acte, i es tindrà en compte que la seua interposició impedirà, fins a la seua resolució expressa o presumpta, la utilització de la via contenciosa administrativa de conformitat amb el que disposa la Llei 4/1999, de modificació de la Llei 30/1992.  
El recurs caldrà que es resolga i es notifique en el termini d'un mes; en cas contrari, s'entendrà desestimat i quedarà oberta la via contenciosa administrativa.  
En el supòsit que es decidisca interposar el recurs contenciós administratiu directament, es farà davant del Jutjat Contenciós Administratiu de València, en el terminis següents:  
- Dos mesos comptats des de l'endemà de la recepció d'esta notificació.  
- Dos mesos des del dia en què es notifique la resolució expressa del recurs de reposició.  
- Sis mesos, des del transcurs d'un mes des de la interposició del recurs de reposició sense que es notifique la seua resolució expressa.  
Tot això sense perjudici que es puga exercitar qualsevol altra acció o recurs que s'estime convenient a la defensa dels drets dels interessats.  
  
  
La qual cosa es fa pública per a general coneixement.  
  
Tavernes de la Valldigna, 5 d'octubre de 2015.- El regidor delegat d'Economia, Hisenda, Patrimoni i Personal: Perfecto Benavent Navarro.